**โครงสร้างกลุ่มสาระการเรียนรู้ รายวิชาพื้นฐาน**

**กลุ่มสาระการเรียนรู้การงานอาชีพ**

**ระดับประถมศึกษา**

 ง๑๑๑๐๑ การงานอาชีพ ๑ เวลา ๔๐ ชั่วโมง

 ง๑๒๑๐๑ การงานอาชีพ ๒ เวลา ๔๐ ชั่วโมง

 ง๑๓๑๐๑ การงานอาชีพ ๓ เวลา ๔๐ ชั่วโมง

 ง๑๔๑๐๑ การงานอาชีพ ๔ เวลา ๔๐ ชั่วโมง

 ง๑๕๑๐๑ การงานอาชีพ ๕ เวลา ๔๐ ชั่วโมง

 ง๑๖๑๐๑ การงานอาชีพ ๖ เวลา ๔๐ ชั่วโมง

**ระดับมัธยมศึกษา**

ง๒๑๑๐๑ การงานอาชีพ ๑ เวลา ๒๐ ชั่วโมง จำนวน ๐.๕ หน่วยกิต

ง๒๑๑๐๒ การงานอาชีพ ๒ เวลา ๒๐ ชั่วโมง จำนวน ๐.๕ หน่วยกิต

 ง๒๒๑๐๑ การงานอาชีพ ๓ เวลา ๒๐ ชั่วโมง จำนวน ๐.๕ หน่วยกิต

 ง๒๒๑๐๒ การงานอาชีพ ๔ เวลา ๒๐ ชั่วโมง จำนวน ๐.๕ หน่วยกิต

 ง๒๓๑๐๑ การงานอาชีพ ๕ เวลา ๒๐ ชั่วโมง จำนวน ๐.๕ หน่วยกิต

 ง๒๓๑๐๒ การงานอาชีพ ๖ เวลา ๒๐ ชั่วโมง จำนวน ๐.๕ หน่วยกิต

**คำอธิบายรายวิชาพื้นฐาน**

**รหัสวิชา ง๑๑๑๐๑ การงานอาชีพ กลุ่มสาระการเรียนรู้การงานอาชีพ**

**ชั้นประถมศึกษาปีที่ ๑ เวลา ๔๐ ชั่วโมง**

บอกวิธีการทำงานเพื่อช่วยเหลือตนเอง การใช้วัสดุ อุปกรณ์ และเครื่องมือ ง่าย ๆ ในการทำงานอย่างปลอดภัย ศึกษาเรียนรู้การทำงานเพื่อช่วยเหลือตนเอง อย่างกระตือรือร้นและตรงเวลา

มีทักษะการทำงานอย่างกระตือรือร้น ตรงเวลา และปลอดภัย เพื่อช่วยเหลือตนเอง โดยใช้วัสดุอุปกรณ์และเครื่องมือง่าย ๆ ในการดำรงชีวิต โดยฝึกปฏิบัติผ่านงาน เช่น รดน้ำต้นไม้ ประดิษฐ์ของเล่นจากวัสดุในท้องถิ่น ใช้อุปกรณ์ในการรับประทานอาหาร จัดเก็บอุปกรณ์การเรียนและของใช้ ส่วนตัว ดูแลตนเองในการแต่งกาย

เพื่อให้ผู้เรียนเกิดเจตคติที่ดีต่อการทำงาน เกิดการใฝ่รู้ใฝ่เรียน มีความมุ่งมั่นในการทำงาน มีความกระตือรือร้นและตรงเวลาในการทำงาน ตลอดจนนำความรู้ไปใช้ในชีวิตประจำวันได้

**รหัสตัวชี้วัด**

ง ๑.๑ ป.๑/๑, ป.๑/๒, ป.๑/๓

**รวมทั้งหมด ๓ ตัวชี้วัด**

**คำอธิบายรายวิชาพื้นฐาน**

**รหัสวิชา ง๑๒๑๐๑ การงานอาชีพ กลุ่มสาระการเรียนรู้การงานอาชีพ**

**ชั้นประถมศึกษาปีที่ ๒ เวลา ๔๐ ชั่วโมง**

บอกวิธีการและประโยชน์ การทำงานเพื่อช่วยเหลือตนเอง และครอบครัวใช้วัสดุ อุปกรณ์ และเครื่องมือ ในการทำงานอย่างเหมาะสมกับงานและประหยัด

มีทักษะการใช้วัสดุอุปกรณ์และเครื่องมือ เพื่อช่วยเหลือตนเองและครอบครัว เพื่อสร้างลักษณะนิสัยด้านความประหยัด ปลอดภัย และสะอาด โดยฝึกปฏิบัติ ผ่านงาน เช่น ปลูกและดูแลผักสวนครัว ประดิษฐ์ของเล่น หรือของใช้ส่วนตัว จากวัสดุเหลือใช้ ช่วยครอบครัวเตรียมประกอบอาหาร และจัดโต๊ะอาหาร แยกประเภทอุปกรณ์การเรียนและของใช้ส่วนตัว

เพื่อให้ผู้เรียนเกิดเจตคติที่ดีต่อการทำงาน มีความประหยัดและปลอดภัยเป็นนิสัยในการทำงาน มีความคิดสร้างสรรค์ ๔ ลักษณะ ประกอบด้วย ความคิดริเริ่ม ความคล่องในการคิด ความยืดหยุ่นในการคิด และความคิดแบบละเอียดลออ ตลอดจนนำความรู้ไปใช้ในชีวิตประจำวัน

**รหัสตัวชี้วัด**

ง ๑.๑ ป.๒/๑, ป.๒/๒, ป.๒/๓

**รวมทั้งหมด ๓ ตัวชี้วัด**

**คำอธิบายรายวิชาพื้นฐาน**

**รหัสวิชา ง๑๓๑๐๑ การงานอาชีพ กลุ่มสาระการเรียนรู้การงานอาชีพ**

**ชั้นประถมศึกษาปีที่ ๓ เวลา ๔๐ ชั่วโมง**

อธิบายวิธีการและประโยชน์อธิบายวิธีการและประโยชน์ การทำงาน เพื่อช่วยเหลือตนเอง ครอบครัวและส่วนรวม ศึกษาเรียนรู้การใช้วัสดุ อุปกรณ์ และเครื่องมือตรงกับลักษณะงาน

มีทักษะการใช้วัสดุอุปกรณ์และเครื่องมือ ให้ตรงกับลักษณะงานอย่างเป็นขั้นตอน เพื่อช่วยเหลือตนเอง ครอบครัว และ ส่วนรวม โดยคำนึงถึงความสะอาด รอบคอบ และอนุรักษ์สิ่งแวดล้อม โดยฝึกปฏิบัติผ่านงาน เช่น ปลูกและดูแลไม้ดอกไม้ประดับ บำรุงรักษาหรือซ่อมแซมของเล่น หรือของใช้ในครอบครัว และส่วนรวม ประดิษฐ์ของใช้โดยใช้วัสดุในท้องถิ่น ในโอกาสต่าง ๆ ดูแล ทำความสะอาด และตกแต่ง ห้องเรียนให้สวยงาม เตรียมอุปกรณ์เครื่องใช้ให้ตรงกับ ลักษณะงาน

เพื่อให้ผู้เรียนเกิดเจตคติที่ดีต่อการทำงาน ทำงานอย่างเป็นขั้นตอน ตามกระบวนการทำงาน ด้วยความสะอาด ความรอบคอบ และอนุรักษ์สิ่งแวดล้อม ตลอดจนนำความรู้ไปใช้ในชีวิตประจำวันได้

**รหัสตัวชี้วัด**

ง ๑.๑ ป.๓/๑, ป.๓/๒, ป.๓/๓

**รวมทั้งหมด ๓ ตัวชี้วัด**

**คำอธิบายรายวิชาพื้นฐาน**

**รหัสวิชา ง๑๔๑๐๑ การงานอาชีพ กลุ่มสาระการเรียนรู้การงานอาชีพ**

**ชั้นประถมศึกษาปีที่ ๔ เวลา ๔๐ ชั่วโมง**

อธิบายเหตุผลในการทำงาน ให้บรรลุเป้าหมาย ทำงานบรรลุเป้าหมายที่วางไว้ อย่างเป็นขั้นตอนด้วยความขยัน อดทน รับผิดชอบและซื่อสัตย์ การปฏิบัติตนอย่างมีมารยาทในการทำงาน การใช้พลังงานและทรัพยากร ในการทำงานอย่างประหยัดและคุ้มค่า อธิบายความหมายและ ความสำคัญของอาชีพ

มีทักษะการทำงานตามขั้นตอนเพื่อให้บรรลุ เป้าหมาย โดยคำนึงถึงการใช้พลังงานและ ทรัพยากรอย่างประหยัด คุ้มค่า โดยฝึกปฏิบัติผ่านงาน เช่น จัดตู้เสื้อผ้า โต๊ะเขียนหนังสือ และกระเป๋านักเรียน ขยายพันธุ์พืช ประดิษฐ์ของใช้ของตกแต่งจากวัสดุ ธรรมชาติในท้องถิ่น ทำบัญชีรับ-จ่ายส่วนตัว

มีมารยาทในการทำงานกลุ่ม เช่น เป็นผู้นำ ผู้ตาม เคารพข้อตกลงร่วมกัน รับผิดชอบงานที่ได้รับมอบหมาย

เพื่อให้ผู้เรียนเกิดเจตคติที่ดีต่อการทำงาน คุณลักษณะการทำงาน เช่น ขยัน อดทน รับผิดชอบ และซื่อสัตย์ ตลอดจนนำความรู้ไปใช้ในชีวิตประจำวันได้

**ตัวชี้วัด**

ง ๑.๑ ป.๔/๑, ป.๔/๒, ป.๔/๓, ป.๔/๔

ง ๒.๑ ป.๔/๑

**รวมทั้งหมด ๕ ตัวชี้วัด**

**คำอธิบายรายวิชาพื้นฐาน**

**รหัสวิชา ง๑๕๑๐๑ การงานอาชีพ กลุ่มสาระการเรียนรู้การงานอาชีพ**

**ชั้นประถมศึกษาปีที่ ๕ เวลา ๔๐ ชั่วโมง**

อธิบายเหตุผลในการทำงาน แต่ละขั้นตอนถูกต้อง ตามกระบวนการทำงาน การใช้ทักษะการจัดการในการทำงาน อย่างเป็นระบบ ประณีตและมีความคิดสร้างสรรค์สำรวจข้อมูลที่เกี่ยวกับอาชีพต่าง ๆ ในชุมชน อาชีพในชุมชนในเรื่อง ลักษณะงาน ประเภทกิจการ ค่าตอบแทน เช่น ค้าขาย เกษตรกรรม รับจ้าง รับราชการ พนักงานของรัฐ เป็นต้น ระบุความแตกต่างของอาชีพ

 มีทักษะการจัดการโดยทำงานตามขั้นตอน อย่างเป็นระบบ เป็นเหตุเป็นผลสร้างสรรค์ ประณีต และมีจิตสำนึกในการใช้พลังงาน และทรัพยากรอย่างประหยัดและคุ้มค่า เพื่อให้ทำงานสำเร็จตามเป้าหมายอย่างมี ประสิทธิภาพ โดยฝึกปฏิบัติผ่านงาน เช่น ซ่อมแซม ซัก ตาก เก็บ รีด พับเสื้อผ้า วางแผนการจัดจำ หน่ายผลผลิต ทางการเกษตร หรืองานประดิษฐ์ สามารถจัดเก็บข้อมูลรายรับ-รายจ่าย และทำบัญชีครัวเรือน ออกแบบผลิตภัณฑ์จากวัสดุเหลือใช้ ที่มีอยู่ในท้องถิ่น สามารถทำงานกับสมาชิกในครอบครัวอย่างมี มารยาท เช่น การพูดจาสุภาพ การใช้ของ ร่วมกัน การแบ่งปัน

เพื่อให้มีความรู้ความเข้าใจในการทำงาน และรู้จักสร้างองค์ความรู้ด้วยตนเอง เกิดเจตคติ ที่ดีต่อการทำงาน มีมารยาทในการทำงานกับสมาชิกในครอบครัว มีความประณีตในการทำงาน มีจิตสำนึกในการใช้พลังงานและทรัพยากรในการทำงานอย่างประหยัดและคุ้มค่า ตลอดจนนำ

ความรู้ไปใช้ในชีวิตประจำวันได้

**รหัสตัวชี้วัด**

ง ๑.๑ ป.๕/๑, ป.๕/๒, ป.๕/๓, ป.๕/๔

ง ๒.๑ ป.๕/๑, ป.๕/๒

**รวมทั้งหมด ๖ ตัวชี้วัด**

**คำอธิบายรายวิชาพื้นฐาน**

**รหัสวิชา ง๑๖๑๐๑ การงานอาชีพ กลุ่มสาระการเรียนรู้การงานอาชีพ**

**ชั้นประถมศึกษาปีที่ ๖ เวลา ๔๐ ชั่วโมง**

อภิปรายแนวทางในการทำงาน และปรับปรุงการทำงานแต่ละขั้นตอน ศึกษาใช้ทักษะการจัดการในการทำงาน และมีทักษะการทำงานร่วมกัน สำรวจตนเองเพื่อวางแผนในการเลือกอาชีพ ระบุความรู้ความสามารถและคุณธรรมที่สัมพันธ์กับอาชีพที่สนใจ

สามารถวางแผนและปรับปรุงการทำงานแต่ละขั้นตอน โดยใช้ทักษะการจัดการและการทำงานร่วมกัน ขณะปฏิบัติงานและเมื่อทำงานสำเร็จแล้ว โดยฝึกปฏิบัติ ผ่านงาน เช่น ปลูกผัก เลี้ยงปลาสวยงาม ประกอบอาหารประจำท้องถิ่น ประดิษฐ์ของเล่น ของใช้ของตกแต่ง เพื่อการจัดจำหน่าย ทำบัญชีรายรับ – รายจ่าย มีทักษะการทำงานกับสมาชิกในครอบครัวและผู้อื่น อย่างมีมารยาท เช่น พูดจาสุภาพ ใช้ของ ร่วมกัน แบ่งปัน การให้สิทธิ์ผู้ที่มาก่อน และรอคอยตามลำดับ

เพื่อให้ผู้เรียนเกิดเจตคติที่ดีต่อการทำงาน มีมารยาทในการทางานกับครอบครัวและผู้อื่น มีคุณธรรมในการประกอบอาชีพคุณธรรมในการประกอบอาชีพ เช่น ความซื่อสัตย์ ความขยัน อดทน ความยุติธรรม ความรับผิดชอบ ตลอดจนนำความรู้ไปใช้ในชีวิตประจำวันได้

**รหัสตัวชี้วัด**

ง ๑.๑ ป.๖/๑, ป.๖/๒, ป.๖/๓

ง ๒.๑ ป.๖/๑, ป.๖/๒

**รวมทั้งหมด ๕ ตัวชี้วัด**

**คำอธิบายรายวิชาพื้นฐาน**

**รหัสวิชา ง๒๑๑๐๑ การงานอาชีพ กลุ่มสาระการเรียนรู้การงานอาชีพ**

**ชั้นมัธยมศึกษาปีที่ ๑ ภาคเรียนที่ ๑ เวลา ๒๐ ชั่วโมง จำนวน ๐.๕ หน่วยกิต**

ศึกษา สังเกต ฝึกฝน วิเคราะห์ขั้นตอนการวางแผนการทำงาน การใช้อุปกรณ์อำนวยความสะดวกในการทำงานบ้านและการจัดตกแต่งบ้าน ใช้กระบวนการกลุ่มในการทำงาน การเตรียม ประกอบ จัดแต่ง และบริการอาหาร/เครื่องดื่ม การแปรรูปผลผลิตทางการเกษตรที่มีในท้องถิ่น การประดิษฐ์ ซ่อมแซม เครื่องมือเครื่องใช้ ประดิษฐ์ของใช้ ของตกแต่งจากเศษวัสดุท้องถิ่น และแนวทางในการเลือกอาชีพ

 โดยใช้กระบวนการทำงาน กระบวนการกลุ่ม กระบวนการแก้ปัญหา การฝึกปฏิบัติ การอภิปราย และการแสวงหาความรู้ เพื่อให้เกิดความรู้ ความคิด ความเข้าใจ สามารถทำงานตามลำดับขั้นตอนที่วางแผน ใช้กระบวนการกลุ่มเป็นวิธีการทำงาน มีการแก้ปัญหา

 เพื่อให้เกิดความคิดหาวิธีแก้ปัญหาต่าง ๆ เพื่อให้มีนิสัยในการทำงานที่ดี เป็นผู้มีความซื่อสัตย์ มีความเสียสละเป็นลักษณะนิสัยในการทำงาน มีความประหยัด เห็นความสำคัญในการสร้างอาชีพ โดยยึดหลักปรัชญาเศรษฐกิจพอเพียง และมีจิตสาธารณะ

**รหัสตัวชี้วัด**

ง ๑.๑ ม.๑/๑ , ม.๑/๒ , ม.๑/๓

**รวมทั้งหมด ๓ ตัวชี้วัด**

**คำอธิบายรายวิชาพื้นฐาน**

**รหัสวิชา ง๒๑๑๐๒ การงานอาชีพ กลุ่มสาระการเรียนรู้การงานอาชีพ**

**ชั้นมัธยมศึกษาปีที่ ๑ ภาคเรียนที่ ๒ เวลา ๒๐ ชั่วโมง จำนวน ๐.๕ หน่วยกิต**

ศึกษา สังเกต ฝึกฝน และอธิบายแนวทางการเลือกอาชีพ การตัดสินใจเลือกอาชีพ หลักการ คุณค่า ประโยชน์ของการเลือกอาชีพสุจริต ตลอดจนการเห็นแนวทางในการประกอบอาชีพ คุณสมบัติที่จำเป็นสำหรับการมีงานทำ การมีรายได้จากอาชีพ การเตรียมความพร้อม ความสำคัญของการสร้างอาชีพ

โดยใช้กระบวนการทำงาน การจัดการ การทำงานร่วมกัน กระบวนการแก้ปัญหา การฝึกปฏิบัติ การอภิปราย และการแสวงหาความรู้ สามารถทำตามขั้นตอนกระบวนการทำงาน กระบวนการตัดสินใจในการเลือกอาชีพ

เพื่อให้เข้าใจแนวทางการเลือกอาชีพ มีเจคติที่ดีต่อการประกอบอาชีพ และเห็นความสำคัญของการประกอบอาชีพ มีคุณลักษณะที่ดีต่อการประกอบอาชีพเห็นคุณค่าของการทำงาน มีมารยาทในการทำงานนำความรู้ความเข้าใจไปประยุกต์ใช้ในการทำงานในชีวิตประจำวันได้ มีเจตคติที่ดีต่อการทำงานและประกอบอาชีพสุจริต

**รหัสตัวชี้วัด**

ง ๒.๑ ม.๑/๑ , ม.๑/๒ , ม.๑/๓

**รวมทั้งหมด ๓ ตัวชี้วัด**

**คำอธิบายรายวิชาพื้นฐาน**

**รหัสวิชา ง๒๒๑๐๑ การงานอาชีพ กลุ่มสาระการเรียนรู้การงานอาชีพ**

**ชั้นมัธยมศึกษาปีที่ ๒ ภาคเรียนที่ ๑ เวลา ๒๐ ชั่วโมง จำนวน ๐.๕ หน่วยกิต**

ศึกษา สังเกต วิเคราะห์ การแสวงหาความรู้ประกอบด้วย การศึกษา ค้นคว้า สังเกต สำรวจ และบันทึกเพื่อใช้ในการพัฒนาการทำงาน การจัดตกแต่ง ดูแลรักษาบ้านและสวน การจัดการผลผลิต การเตรียม ประกอบ จัดตกแต่งและบริการเครื่องดื่มโดยใช้วัตถุดิบที่มีในท้องถิ่น การเลี้ยงสัตว์ที่นิยมเลี้ยงในท้องถิ่น การประดิษฐ์ของใช้ ของตกแต่งจากวัสดุในโรงเรียนหรือท้องถิ่น การติดต่อสื่อสารใช้บริการกับหน่วยงานอื่น ๆ และการจัดประสบการณ์อาชีพ

โดยใช้กระบวนการทำงาน กระบวนการแก้ปัญหา การฝึกปฏิบัติ การอภิปราย และการแสวงหาความรู้ วิเคราะห์สร้างทางเลือก ประเมินทางเลือกให้เกิดทักษะการแสวงหาความรู้ นำไปสู่การเสริมสร้างอาชีพ ให้เกิดความคิด ความเข้าใจสามารถถ่ายทอดความคิดและสื่อสารสิ่งที่เรียนรู้ มีทักษะในการใช้เครื่องมือ เครื่องใช้ ในการทำงานเห็นคุณค่าของการทำงาน มีความคิดสร้างสรรค์ ทำงานเป็นขั้นตอน ผ่านการปฏิบัติหรือโครงงานอาชีพ เช่น งานช่าง (งานไม้ งานช่างยนต์ งานไฟฟ้า และงานอื่น ๆ) งานบ้าน (อาหาร เสื้อผ้า การดูแลบ้าน) งานประดิษฐ์ งานเกษตร งานธุรกิจ (ออกแบบบรรจุภัณฑ์ ตราสัญลักษณ์ ประชาสัมพันธ์)

เพื่อให้มีจิตสำนึกในการทำงานและใช้ทรัพยากรในการปฏิบัติงานอย่างประหยัดและคุ้มค่า ซึ่งเป็นคุณธรรมในการทำงานที่ทุกคนควรมี

**รหัสตัวชี้วัด**

ง๑.๑ ม.๒/๑ , ม.๒/๒ , ม.๒/๓

**รวมทั้งหมด ๓ ตัวชี้วัด**

**คำอธิบายรายวิชาพื้นฐาน**

**รหัสวิชา ง๒๒๑๐๒ การงานอาชีพ กลุ่มสาระการเรียนรู้การงานอาชีพ**

**ชั้นมัธยมศึกษาปีที่ ๒ ภาคเรียนที่ ๒ เวลา ๒๐ ชั่วโมง จำนวน ๐.๕ หน่วยกิต**

ศึกษา วิเคราะห์ สังเกต ฝึกฝน อธิบายกระบวนการเทคโนโลยีสร้างสิ่งของเครื่องใช้ตามกระบวนการเทคโนโลยีอย่างปลอดภัย ออกแบบโดยถ่ายทอดความคิดนำไปสู่การสร้างต้นแบบของสิ่งของเครื่องใช้ที่ต้องอาศัยความรู้จากกลไก ไฟฟ้า อิเล็กทรอนิกส์ กระบวนการแก้ปัญหาสนองความต้องการในงานที่ผลิต ที่ใช้ในการสร้างสิ่งของเครื่องใช้ การเลือกใช้พลังงานหมุนเวียน และการเลือกใช้เทคโนโลยีที่ไม่มีผลกระทบกับสิ่งแวดล้อม และใช้กระบวนการเลือกอาชีพ เป็นการสร้างประสบการณ์อาชีพ เพื่อการเตรียมตัวเข้าสู่อาชีพ การหางาน การเตรียมความพร้อม เพื่อให้เกิดความคิดสร้างสรรค์ ๔ ลักษณะ ความคิดริเริ่ม ความคล่องแคล่วในการคิด ความยืดหยุ่นในการคิด และความคิดละเอียดลออ อธิบายการเสริมสร้างประสบการณ์อาชีพ มีทักษะพื้นฐานที่จำเป็นสำหรับการประกอบอาชีพที่สนใจ

โดยใช้กระบวนการทำงาน กระบวนการเทคโนโลยี กระบวนการแก้ปัญหา การฝึกปฏิบัติ มีทักษะในการใช้เครื่องมือ เครื่องใช้ในการทำงาน เห็นคุณค่าของการทำงาน ทำงานเป็นขั้นตอนและเกิดทักษะกระบวนการที่จำเป็นต่อการประกอบอาชีพ

มีเจตคติที่ดีต่อการประกอบอาชีพ มีจิตสำนึกในการทำงานและใช้ ทรัพยากรในการปฏิบัติงาน อย่างประหยัดและคุ้มค่า

**รหัสตัวชี้วัด**

ง ๒.๑ ม.๒/๑ ม.๒/๒ ม.๒/๓

**รวมทั้งหมด ๓ ตัวชี้วัด**

**คำอธิบายรายวิชาพื้นฐาน**

**รหัสวิชา ง๒๓๑๐๑ การงานอาชีพ กลุ่มสาระการเรียนรู้การงานอาชีพ**

**ชั้นมัธยมศึกษาปีที่ ๓ ภาคเรียนที่ ๑ เวลา ๒๐ ชั่วโมง จำนวน ๐.๕ หน่วยกิต**

ศึกษา สังเกต ฝึกฝน และอภิปรายเกี่ยวกับขั้นตอนการทำงานที่มีประสิทธิภาพ ปฏิบัติตามกระบวนการทำงาน ทำงานเสร็จตามเป้าหมายที่วางไว้ เช่น การซัก ตาก พับ เก็บเสื้อผ้า การใช้ทักษะในการทำงานร่วมกันอย่างมีคุณธรรม การเตรียม ประกอบอาหารประเภทสำรับ การประดิษฐ์บรรจุภัณฑ์จากวัสดุธรรมชาติที่มีอยู่ในท้องถิ่น ทักษะการจัดการ การจัดระบบงาน และระบบคนเพื่อให้งานสำเร็จตามเป้าหมายอย่างมีประสิทธิภาพ อธิบายระดับของเทคโนโลยีแบ่งตามความรู้ที่ใช้เป็น ๓ ระดับ คือ ระดับพื้นบ้านหรือพื้นฐาน ระดับกลางและระดับสูง

โดยใช้กระบวนการทำงาน การจัดการ การทำงานร่วมกัน กระบวนการแก้ปัญหา กระบวนการเทคโนโลยี การฝึกปฏิบัติ การอภิปราย และการแสวงหาความรู้ สามารถทำงานตามขั้นตอนกระบวนการทำงาน มีทักษะการจัดการการทำงานอย่างมีระบบ

เห็นคุณค่าของการทำงาน ทำงานเป็นขั้นตอนและเกิดทักษะกระบวนการที่จำเป็นต่อการประกอบอาชีพ นำความรู้ความเข้าใจไปประยุกต์ใช้ในการทำงานในชีวิตประจำวันได้ ใช้ทรัพยากรอย่างประหยัดและคุ้มค่า มีเจตคติที่ดีต่อการเลือกใช้เทคโนโลยี

**รหัสตัวชี้วัด**

 ง ๑.๑ ม.๓/๑ , ม.๓/๒ ม.๓/๓

**รวมทั้งหมด ๓ ตัวชี้วัด**

**คำอธิบายรายวิชาพื้นฐาน**

**รหัสวิชา ง๒๓๑๐๒ การงานอาชีพ กลุ่มสาระการเรียนรู้การงานอาชีพ**

**ชั้นมัธยมศึกษาปีที่ ๓ ภาคเรียนที่ ๒ เวลา ๒๐ ชั่วโมง จำนวน ๐.๕ หน่วยกิต**

ศึกษา สังเกต ฝึกฝน การหางานด้วยวิธีที่หลากหลาย วิเคราะห์แนวทางเข้าสู่อาชีพ ประเมินทางเลือกในการประกอบอาชีพที่สอดคล้องกับความรู้ความถนัดและความสนใจของตนเอง การหางานหรือตำแหน่งที่ว่าง สื่อ สิ่งพิมพ์ สื่ออิเล็กทรอนิกส์แนวทางเข้าสู่อาชีพ คุณสมบัติที่จำเป็น ความมั่นคง อภิปรายการหางานด้วยวิธีที่หลากหลาย วิเคราะห์แนวทางเข้าสู่อาชีพ การประเมินทางเลือก การประเมินทางเลือกอาชีพ ตามแนวทางการประเมิน รูปแบบการประเมิน เกณฑ์การประเมิน

โดยใช้กระบวนการทำงาน การจัดการ การทำงานร่วมกัน กระบวนการแก้ปัญหา การฝึกปฏิบัติ การอภิปราย และการแสวงหาความรู้ สามารถทำงานตามขั้นตอนกระบวนการทำงาน มีทักษะการจัดการการทำงานอย่างมีระบบ

เห็นคุณค่าของการทำงาน ทำงานเป็นขั้นตอนและเกิดทักษะกระบวนการที่จำเป็นต่อการประกอบอาชีพ นำความรู้ความเข้าใจไปประยุกต์ใช้ในการทำงานในชีวิตประจำวันได้ ใช้ทรัพยากรอย่างประหยัดและคุ้มค่า มีคุณธรรมจริยธรรม และลักษณะนิสัยการทำงานที่เหมาะสม รักการทำงาน มีเจตคติที่ดีต่อการทำงานและอาชีพสุจริต

**รหัสตัวชี้วัด**

ง ๒.๑ ม.๓/๑ , ม.๓/๒ , ม.๓/๓

**รวมทั้งหมด ๓ ตัวชี้วัด**